Gjest Baardsen
Store norske leksikon,Samfunn,Politi og kriminalitet,Kriminalsaker
Gjest Baardsen var en av Norges mest kjente forbrytere. Baardsen var fra Sogndalsfjøra i Sogn og kom i meget ung alder i konflikt med loven. Han ble arrestert en rekke ganger, men klarte stadig på ny å rømme. I 1827 ble han dømt til slaveri (straffarbeid) på livstid og ble satt på Akershus festning. Her skrev han en bok om fantespråket og en utredning om det fordervelige ved fangenes ukontrollerte fellesskap. Han ble benådet i 1845.
Baardsen døde i Bergen i 1849, og er gravlagt på St. Jakobs kirkegård Domkirkens sogn i Bergen.I de siste fire årene av sitt liv reiste Baardsen rundt og solgte bøker han hadde skrevet, den mest kjente av dem er Gjest Baardsen Sogndalsfjærens levnedsløb, forfattet af ham selv (1835). Denne boken er senere sendt ut i flere utgaver (i 3 bind 1966–1967). Baardsens liv ble filmet i 1939, med Alfred Maurstad i hovedrollen. Les mer i Store norske leksikon Gjest Baardsen i Norsk biografisk leksikon Gjest Baardsen – norsk spillefilm fengselsstraff i Norge norsk historie fra 1815 til 1905 Eksterne lenker Gjest Baardsen Sogndalsfjærens levnedsløb, fritt tilgjengelig hos Nasjonalbiblioteket Litteratur Dancke, Per: En mestertyv som forfatter: Gjest Baardsen – en bibliografisk skisse, 1943 Davidsen, Bjørn & Yngve Nedrebø: "Kronologisk oversikt over Gjest Baardsens 'levnedsløb'" i Bergensposten 1, nr. 1 (1998), 48-70 Gjelsvik, Erling T.: Jakten på Gjest Baardsen : en biografi, 2000, isbn 82-03-29079-5, Finn boken   Gjest Baardsen : meistertjuv og utbrytarkonge, 1991 (Årbok for Sogn, 37), isbn 82-991374-6-2, Finn boken  Halvorsen, J.B.: Norsk Forfatter-Lexikon [...], B. 1, 1885, 144-45 Sandmo, Erling: Mordernes forventninger: kriminalitetshistoriske essay, 1998, 102-40, isbn 82-00-22842-8, Finn boken  Sinding, Holger ("Halle Sira"): Gjest Baardsen : en Forbryders Livsroman, [1890-91], 2 b. Ustvedt, Yngvar: Slavene på Akershus : historien om vårt strengeste fengsel, 1999, 111-27, isbn 82-02-18464-9, Finn boken